દરમિયાન નેશનલ બ્યૂરો ઓફ સ્ટેટિસ્ટિક્સના વિશ્લેષક ઝાઓ ક્વિંઘેએ જણાવ્યું હતું કે મેન્યુફેક્ચરિંગ ઉદ્યોગના ફંડામેન્ટલ સકારાત્મક જણાય છે. ઉત્પાદન અને માગ સ્થિર ગતિએ આગ‌ળ વધી રહી છે. મોટા ઉદ્યોગોમાં કામગીરી વધી હતી જ્યારે લઘુ અને મધ્યમ ઉદ્યોગોમાં ઘટાડો નોંધાયો હોવાનું ઝાઓએ જણાવ્યું હતું. ગત રવિવારે ચીનની મધ્યસ્થ બેન્કે જણાવ્યું હતું લઘુ એકમોને ધિરાણ ઉપલબ્ધ કરાવવા માટે તે બેન્કોના રિઝર્વ રિક્વાયરમેન્ટ રેશિયોમાં ઘટાડો કરી શકે છે.